
El conreu de raïm de taula es veu afectat, principalment, per l'acció de quatre espècies 
d'ocells: la mèl-lera (Turdus merula), el teulader comú (Passer domesticus), el teulader 
barraquer (Passer montanus) i el verderol (Carduelis chloris). A l'estiu de 2004 es va 
realitzar un estudi encaminat a trobar un sistema per disminuir l'impacte que aquests 
ocells ocasionen al cultiu de raim de taula sense incorre a mètodes cruents o d'extermi- 
nació. El mètode elegit va ser el de la translocació dels ocells responsables dels atacs en 
als grans de raïm, és a dir, capturar-los i traslladar-los a una distància determinada i 
observar la taxa de retorn dels ocells translocats. Amb les dades obtingues es pot afirmar 
que el mètode de la translocació és efectiu per disminuir de forma observable la presèn- 
cia de les espècies responsables d'aquests atacs. Així mateix, també es va poder obser- 
var l'abundant diversitat biològica dels ocells que es troben relacionats amb el cultiu del 
raim. Això dóna un altre motiu per la no utilització de mètodes d'extermini no selectius 
per disminuir la presència dels ocells perniciosos a les vinyes. 

Paraules clau: translocació, diversitat ornitològica, impacte en vinyes, danys a conreus. 


TRANSLOCATION OF BIRDS, A POSSIBLE SOLUTION IN AN ECOLOGICAL 
WAY SUSTAINABLE TO REDUCE THE DAMAGES THE CROPS OF TABLE 
GRAPE. The crop of the table grape is affected, mainly, by the action of four species of 
birds: Turdus merula, Passer domesticus, Passer montanus and Carduelis chloris. In the 
summer of the 2004 we made a directed study to find a system to diminish the impact 
that these birds cause to the crop of the grape of table without incurring to aggressive 
methods or of extermination. The chosen method was the one of translocation of the 
birds responsible for the attacks to grape grains, that is to say, to capture them and to 
transfer them to a certain distance and to observe the rate of return of the translocated 
birds. With the collected data it is possible to be affirmed that the method of transloca- 
tion is effective to diminish of observable form the presence of the species responsible 
for these attacks. Also we observed the abundant biological diversity of the birds that are 
related to the culture of the grape. This provides another reason for the use of non selec- 
tive methods of extermination to diminish the presence of pernicious birds in the vines. 
Keywords: translocation, bird diversity, wine impact, damage to crops. 


Miquel Àngel VICENS, Eco Consulta. Consultora ambiental; C. de la Sínia, 15. Felanitx 
(Mallorca) 07200. www.eco-consulta.net / ecoQeco-consulta.net 


Recepció del manuscrit: 16-0ct-06; revisió acceptada: 29-des-06. 


146 Boll. Soc. Hist. Nat. Balears, 49 (2006) 


Introducció 


El conreu de raim de taula (també ano- 
menat raim de balança) es veu afectat de 
forma greu per l'acció de distintes espècies 
d'ocells, principalment mélleres (Turdus 
merula), dues espècies de teulader: el comú 
(Passer domesticus) i el barraquer (Passer 
montanus) (Capllonch, 2003) i, com es va 
poder comprovar directament durant la rea- 
lització del treball en les vinyes , el verderol 

` (Carduelis chloris). 

El principal problema que ocasionen 
aquests ocells són les picades al gra de raïm. 
Aquest fet provoca la putrefacció al gra 
afectat que es va estenent a la resta de grans 
veïns. Per combatre-la s'utilitzen diversos 
productes químics que la temperen o la con- 
tenen sols en els grans picats. Tanmateix hi 
ha d'haver una tasca manual de neteja del 
raim, la qual cosa el fa perdre atractiu visual 
i a l'hora encareix el producte final. Si pre- 
senta molts grans tocats el seu aspecte no el 
fa apte per ser comercialitzat. Podent arribar 
a un rendiment nef negatiu del cultiu 
(Capllonch, 2003). 

Habitualment per resoldre aquest pro- 
blema s'utilitzen diversos sistemes d'elimi- 
nació d'ocells. La normativa marc europea 
d'ocells permet, en determinades cir- 
cumstàncies, aquestes actuacions per, entre 
d'altres, prevenir perjudicis importants a 


cultius (Directiva del Consell, 79/409/CEE, 


relativa a la conservació dels ocells silves- 
tres). Un dels sistemes més utilitzats és la 
captura dels ocells amb xarxes japoneses 
per, posteriorment, sacrificar-los, o bé tenir 
les xarxes obertes les 24 hores del dia, dei- 
xant-hi morir els ocells enganxats (Joan 
Mayol. comunicació personal). També s'ha 
constatat la utilització d'ornitocides, amb 
importants efectes col-laterals no desitjats a 
espècies protegides, com el cas del falcó 
marí (Falco eleonorae) a l'illa de Creta 


(Ristow et al., 1980). 

Per tal d'aportar una possible solució 
alternativa, per esmorteir els efectes perni- 
ciosos que els ocells infligeixen al conreu de 
raim de taula, sense incorre a mètodes 
cruents o d'exterminació no selectiva, la 
Direcció General de Protecció de les 
Espècies, Caça i Educació Ambiental de la 
Conselleria de Medi Ambient del Govern de 
les Illes Balears va proposar (contracte 
menor de serveis 2629/2004) un treball 
experimental inspirat en altres treballs de 
translocació d'animals, com el dels elefants 
(Dublin i Niskanen, 2003). El present article 
és l'exposició dels resultats obtinguts en 
aquest estudi. 

La intenció de l'estudi és la d'oferir a la 
pagesia i a l'Administració elements a tenir 
en compte envers un mètode alternatiu, no 
cruent ni d'extermini no selectiu per als 
ocells associats al cultiu de raim. El qual 
permeti la compatibilitat de la producció 
amb garanties econòmiques del raim de 
taula amb la protecció de l'avifauna. 

El treball, d'acord amb l'empresa pro- 
ductora d'aquest fruit (Fruita Bona SAT), es 
realitza en dues finques separades per uns 
13 Xm (Fig. 1). Una "Cas Metge" se situa en 
el terme municipal de Consell, amb una 
extensió total d'unes 40 quarterades, mal- 
grat tant sols es dediquen al cultiu de raim 
unes 10, ja que conviu amb el cultiu de frui- 
ta dolça: poma, nectarina, cirera, a més de 
taronja i clementina. El Torrent de Biniali 
passa pel costat d'aquesta finca. La segona 
*Son Frau Bo" se situa en el terme munici- 
pal de Marratxí, al costat de la carretera 
vella de Ciutat a Bunyola, molt prop de Son 
Reus i del camp de tir de Son Nebot. 
Presenta una extensió d'unes 12 quartera- 
des, pràcticament totes elles cultivades de 
raim, tret d'una petita zona on hi ha kiwis. 
Son Frau Bo es troba al costat d'una zona de 
cultiu de cítrics. 

Bunyola Torrent de Biniali Binissalem 


Son Frau Bo 


Poligon de Son Castelló Santa Kugènia 


Ciutat de Mallorca 





Fig. 1. Localització de les dues fiques treballades: Cas Metge i Son Frau Bo. 
Fig. I Location of the two worked crops: Cas Metge and Son Frau Bo. 

A més s'ha de citar que les vinyes es tro- 
ben envoltades per xiprers, altres arbres 
fruiters i, a determinades zones, importants 
volums de brancam acumulat procedent 
d'arbres morts o de restes de la poda. La 
qual cosa afavoreix la presència d'ocells, ja 
que els proporciona protecció i resguard. 


Materials i mètodes 


El treball consisteix, bàsicament, en cap- 
turar els ocells objectiu mitjançant filats 
japonesos i desplaçar-los, translocar-los, per 
evitar la seva presència a les vinyes. Es con- 
sideren espècies objectiu aquelles que, a 
priori, afecten més directament a la produc- 
ció de raim de taula, és a dir, mèl-leres 
(Turdus merula) i les dues espècies de teula- 
ders (Passer domesticus i Passer montanus). 

Es disposa de 20 filats per passeriformes 
(filats de 12 m de llargària per 2,4 d'alçada, 
amb una malla de 16 mm de poliamida) pro- 
porcionats per la Conselleria de Medi 
Ambient, més 4 més gràcies a l'aportació 
d'un col-laborador (Pere Vicens). Així doncs 
es disposa de 284 m, que es divideix per dos 
per disposar dels mateix número de metres 
de xarxa en cada vinya. 

El treball de camp en les vinyes s'allarga 
aproximadament un mes. S'inicia el dia 19 
de juliol i finalitza el 20 d'agost. Per contro- 
lar les dues vinyes s'estableixen dos torns de 
treball, al matí i a la tarda, aprofitant les hores 
de màxim moviment dels ocells i evitant tenir 
el menor número de baixes possibles a causa 
de la calor. L'horari habitual de treball és, en 
el torn del matí, de 7:30 fins a les 11:30 hores 
i, en el torn de la tarda, de 17:30 fins a les 
21:00 hores. Per donar una visió general, es 
varen treballar un total d'unes 210 hores 
entre les dues vinyes. 

Amb els ocells objectiu capturats s'acor- 
da allunyar-los una distància determinada 


(translocar-los) i, amb la tècnica de captu- 
ra/recaptura, establir una distància mínima 
de seguretat que garanteixi un no retorn. 
D'aquesta manera s'assoleixen els objectius 
marcats per a aquest estudi experimental: 
disminuir els danys que els ocells ocasionen 
al raim de taula sense utilitzar mètodes 
cruents. A causa de diversos problemes per 
aconseguir anelles d'anellament ornitològic 
s'opta per marcar els ocells capturats amb 
un colorant específic per a ocells (RIRI, 
pintura especial para palomos deportivos. 
GZM - Gonzalo Zaragoza Manresa SL -). 
Normalment es pinta de color les plomes 
ventrals de les ales amb l'ajut de petits pul- 
veritzadors. Aquest colorant tenyeix les plo- 
mes de forma permanent i és innocu per als 
ocells. 

En un primer moment es va establir que 
la distància a la qual serien alliberats els 
ocells capturats seria de 10 km. Quan es 
traça la circumferència de 10 km de radi des 
de cada vinya es comprova que hi ha una 
zona de solapament, així doncs es varen alli- 
berar a una distància mínima d'uns 10 Xm a 
qualsevol de les dues vinyes treballades. 
Amb el anàlisi de les dades obtingudes 
durant els primers 10 dies de treball, s'ob- 
serva que no hi ha cap recaptura de les espè- 
cies objectiu i s'acorda disminuir la distàn- 
cia de desplaçament a 5 km. 

Així mateix també es comptabilitzen 
totes les espècies capturades a les xarxes, i 
abans de ser alliberades in situ també es mar- 
quen amb el colorant específic per a ocells. 

Per a la identificació dels ocells es 
compta amb diverses guies de camp i d'i- 
dentificació (Svensson, 1996), amb l'expe- 
riència de l'autor i, sobre tot, la d'un 
col:laborador (Pere Vicens). 

Per a la captura dels ocells es varen 
collocar les xarxes entre les fileres dels 
ceps o entre aquests i el camí o els arbres 
veins. No es compta en cap sistema de 


reclam o d'atracció i els sistemes d'allunya- 
ment d'ocells (com cintes o dispositius 
acústics) que l'empresa tenia situats en les 
vinyes no varen deixar de funcionar. També 
s'ha tenir en compte que durant tota la cam- 
panya els treballadors propis de les finques 
no varen parar de realitzar les seves tasques, 
això va provocar que s'haguessin de moure 
sovint les xarxes per no impedir les tasques 
amb el tractor. Hi va haver moments de difi- 
cultat d'encaix entre les tasques en les vi- 
nyes i el treball realitzat, ja que determinades 
feines com desbrossar o esquitxar interferei- 
xen les captures si es realitzen molt prop dels 
filats. Es varen moure 7 cops les xarxes, en 
cada una de les vinyes. Alguna d'aquestes 
localitzacions varen ser del tot inoperants 
amb un número molt baix de captures. 


Resultats 


El número d'ocells capturats de les espè- 
cies considerades com a objectiu en les dues 
vinyes és de 1.348 individus. Hi ha un clar 
predomini de Passer domesticus (amb 661 
individus), una notable presència de Passer 
montanus (474) i Turdus merula se situa en 
darrer terme amb 213 ocells capturats. Els 
resultats per vinyes es mostren en la Taula 1. 

Amb els 1.348 ocells marcats i translo- 
cats tant sols hi va haver una recaptura, con- 
cretament va ser un Turdus merula adult 
mascle dia 11 d'agost al matí a les vinyes de 
Son Frau Bo. 































Total Vinyes 

Passer 210 

domesticus 120 330 
Passer 55 

montanus 229 254 
Firdus menila 

El número de captures de les espècies no 
considerades com a objectiu arriben a 717, 
d'aquests hi ha 36 recaptures (taula 2). Així 
doncs, el número total d'ocells capturats en 
les dues vinyes és de 2.065. El número 
d'espècies capturades no considerades com 
a objectiu s'eleven a 20, 10 espècies comu- 
nes en les dues i 10 més que tant sols varen 
ser capturades a una sola vinya. En la finca 
de Cas Metge s'observa una major diversi- 
tat, 17 espècies en total, en front a Son Frau 
Bo que en suma 13. 


Discussió i conclusions 


a) Mètode d'atenuació de danys al cultiu 

Atenent a les dades de presència de 
Carduelis chloris i al seu comportament d'a- 
tac als raims observat en les vinyes es consi- 
dera necessari incloure'l en la categoria 
d'espècie objectiu per a properes interven- 
cions d'atenuació de danys a cultiu de vinya. 

Amb la translocació dels ocells conside- 
rats com a objectiu hi ha hagut una clara dis- 
minució en el nombre d'individus d'aques- 
tes espècies al llarg de la campanya. 

En la finca de Cas Metge la seva dismi- 
nució ha estat més marcada, principalment 
pel que fa a Passer domesticus. Per l'altra 
espècie de teulader (Passer montanus) a 
mesura que s'avançava en la campanya es 
detectaren cada cop més joves, causat per la 
sortida del niu de la nova generació, per això 
si no es tenen en compte les captures dels 







331 661 






Taula 1. Nümero de captures de les espécies objectiu, diferenciant adults i joves. 
Table I. Number of captures of the objective species, adults and youngs. 

ylvia melanocephala 


uscicapa striata 
arduelis carduelis 
Carduelis chloris 
Carduelis cannabina 

axicola torquata 

Taula 2. Espécies no objectiu capturades a les dues vinyes. Captures i recaptures. 
Table 2, Species nonobjective captured in the two vines. Captures and recaptures. 


Captures de Passer domesticus a Cas Metge 

Fig. 2. Tendència en el número de captures de Passer 
domesticus a la vinya de Cas Metge. 

Fig. 2. Tendency of captures number of Passer domes- 
ticus to the vine Cas Metge. 


joves aquest mètode ha resultat del tot efectiu 
també per aquesta espècie. (Figs. 2 i 3). 

En la finca de Son Frau Bo aquesta efec- 
tivitat no es mostra d'una manera tant clara. 
De la mateixa manera que els joves de Passer 
montanus distorsionen la tendència de minva 
a Cas Metge, la nombrosa presència els 
darrers dies de joves de Passer domesticus 
també l'emmascaren, a Son Frau Bo, per això 
tampoc s'han tengut en consideració a l'hora 
de confeccionar les gràfiques de tendències. 
De tota manera els resultats i les captures són 
prou eloqüents com per suposar la seva efec- 
tivitat. (Figs. 4 i 5). 

L'objectiu del treball era la recerca d'un 
mètode per disminuir l'impacte que les 
diverses espècies d'ocells ocasionen al cul- 
tiu de raim de taula, sense incorre a mètodes 
cruents o d'exterminació. Si es té en comp- 
te que no s'ha sacrificat cap ocell i que s'han 
mogut, translocat, més de 1.300 ocells i que 
tant sols en una ocasió s'ha capturat un indi- 
vidu desplaçat, es pot afirmar que el mètode 
de la translocació és un mètode que s'adap- 
ta perfectament als principis establerts i que 
a la vista dels resultats és vàlid, si més no en 
els casos particulars d'aquestes vinyes, i en 
la mateixa intensitat que la captura en xar- 
xes japoneses i extermini d'aquests matei- 
xos ocells. 

Captures* de Passer montanus a Cas Metge 

Fig. 3. Tendéncia en el nümero de captures* de Passer 
montanus a la vinya de Cas Metge. (* — No es tenen en 
consideració els joves). 

Fig. 3. Tendency of captures number* of Passer mon- 
tanus to the vine Cas Metge. (* = the juvenils have not 
been considered). 


Captures* de Passer domesticus a Son Frau Bc 





Fig. 4. Tendència en el número de captures" de Passer 
domesticus a la vinya de Son Frau Bo. (* — No es tenen 
en consideració els joves). 

Fig. 4, Tendency of captures number* of Passer domes- 
ticus to the vine Son Frau Bo. (* — the juvenils have 
not been considered). 


Captures de Turdus melura a Son Frau Bc 





Fig. 5. Tendència en el número de captures de Turdus 
melura a la vinya de Son Frau Bo. 

Fig. 5. Tendency of captures number of Turdus melura 
to the vine Son Frau Bo. 


152 Boll. Soc. Hist. Nat. Balears, 49 (2006) 


b) Importància ornitològica de les vinyes 

Amb les dades obtingudes durant la 
campanya destaca la diversitat ornitològica 
d'aquest cultiu, la qual cosa valida i dóna 
més importància, encara, a la implantació de 
mètodes selectius i no cruents ni d'extermi- 
ni per disminuir els danys als raims. 

Si es tenen en compte les hores efectives 
treballades en les finques (210), les espècies 
capturades (22) i el número total d'individus 
(2.065), i es compara a altres campanyes 
(Suárez et al., 2003, 2005; Garcias, 2001) 
dóna a entendre la seva importància. 

A més, s'ha de tenir en compte la 
diferència entre les vinyes. Diferències que 
es veuen reflectides en molts aspectes: en el 
nümero d'espécies no considerades objectiu 
i el número d'individus capturats d'aquestes 
i en l'horari de captures dels ocells. 

En la vinya de "Cas Metge" es varen 
capturar 365 ocells de 17 espècies no consi- 
derades objectiu. Atenent la seva presència 
es poden fer tres grups. Sylvia melanoce- 
phala i Serinus serinus són les espècies 
dominants amb 98 i 90 individus capturats 
respectivament. En el grup entremig s'hi 
troben les tres espècies del gènere 
Carduelis, Carduelis carduelis amb 70 indi- 
vidus, Carduelis chloris amb 40 i Carduelis 
cannabina amb 28. En el tercer grup hi ha la 
resta d'espècies les captures de les quals no 
superen els 6 exemplars. Les recaptures tant 
sols es produeixen en les espècies de major 
incidència, és a dir, Sylvia melanocephala, 
Serinus serinus, Carduelis carduelis i 
Carduelis chloris amb 5, 4 3 i 3 individus 
respectivament. 

En la vinya de “Son Frau Bo” hi ha 
menys espècies no objectiu, un total de 13, 
però els número d'exemplars totals captu- 
rats és similar: 332. L'espècie més captura- 
da és Carduelis chloris amb 107 exemplars 
amb tant sols una recaptura, seguida de molt 
prop per Sylvia melanocephala amb 104 


exemplars, però amb 12 recaptures. En el 
grup entremig hi ha Carduelis carduelis 
amb 47 (1 recaptura) i Carduelis cannabina 
amb 33 (2 recaptures). De la resta d'espè- 
cies en destaquen Sylvia atricapilla amb 11 
exemplars (1 recaptura) i Muscicapa striata 
de 7 captures (també amb 1 recaptura). 

Pel que fa al comportament de les captu- 
res, en la finca de Cas Metge hi ha una clara 
diferència entre el número de captures al matí 
i a l'horabaixa, mentre que a Son Frau Bo no 
hi ha aquesta diferència. També hi ha diferèn- 
cies a l'horari de màximes captures. A Cas 
Metge per les espècies objectiu les màximes 
captures es produien a primera hora del matí 
(entre les 07:30 i les 08:30-09:00) on hi ha 
entre el 60 i el 90% de les captures del matí, 
en canvi pel que fa a les espècies no objectiu 
aquesta tendència no es mostra tan clara, 
havent més variabilitat (entre el 20 i el 80%). 
En canvi a Son Frau Bo l'horari de captures 
no segueix cap tendència. Tant sols a la darre- 
ra setmana de treball hi ha clares diferències, 
sent el màxim de captures a darrera hora del 
capvespre (entre les 19:30 i les 20:30-21:00). 

Un altre aspecte a destacar és la consta- 
tació de la notable població del teulader 
barraquer (Passer montanus). Si es compa- 
ren les dades en les activitats ornitológiques 
durant 2004 (GOB, 2004) es copsa un crei- 
xement molt important d'aquesta espécie. 

Més enllà de la sabuda importància de la 
conservació de determinats espais naturals, 
en forma de les diferents figures marcades 
per la legislació vigent i de les oportunitats 
que aquests espais presenten per a l'estudi 
dels éssers vius que hi són presents. Més 
enllà d'això els resultats que es presenten 
mostren la importància que els zones situa- 
des fora dels espais protegits tenen per a la 
conservació i estudi dels animals i les plan- 
tes, en aquest cas dels ocells. Més de 2.000 
ocells capturats, de 22 espècies diferents, a 
més de la constatació de la notable població 


del teulader barraquer (Passer montanus), 
són prou interessants com per considerar de 
forma seriosa la repetició de campanyes 
similars. 

l'estudi i a Jordi Rodrigo per ajudar-me amb 
en la traducció a l'anglès del resum. 

